ร้านรออยู่ตรงนี้ของนักร้องนำวง HUM ในตำนานที่ใครๆ น่าจะคุ้นหูกันนะครับ ร้านนี้ผมชอบมาทานเวลาที่คิดร้านไม่ออก ก็จะเลือกร้านนี้แหละเป็นคำตอบสุดท้าย

มาแล้วก็ไม่พลาดเมนู "ผัดเนื้อเหงื่อตก" รสชาติความแซ่บไม่มีเปลี่ยน เผ็ดร้อนติดใจ เนื้อนุ่มเด้งในปากเหมือนเดิม สั่ง "ไก่ย่าง" มาอีกครึ่งตัว พร้อมข้าวสวย 1 จาน ก็ถือว่าอิ่มได้เลย แต่ครั้งนี้เหลือบไปเห็นเมนุ "กะหล่ำปลีทอดน้ำปลา" เลยสั่งมาลองซะหน่อย รสชาติจะติดๆ เค็มไปนิด ยิ่งใส่เบคอนเข้าไปอีก โอ่ยยยย เค็มดับเบิ้ลเลย 

แต่ก็ถือว่ารสชาติดีในหลายๆ เมนูนะครับ อย่างไข่ตุ๋นขึ้นชื่อของทางร้านถ้าใครพาเด็กมาก็น่าจะถูกใจเป็นพิเศษ